ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্য প্রদানের মাধ্যমে ফসল কেনার প্রক্রিয়া চলছে
নয়াদিল্লী, ১৭ নভেম্বর, ২০২০
২০২০-২১ খরিফ বিপণন মরশুমে সরকার কৃষকদের ন্যূনতম সহায়ক মূল্য প্রদান করে চলতি খরিফ মরশুমের ফসল কেনার প্রক্রিয়া চালাচ্ছে। ন্যূনতম সহায়ক মূল্য প্রকল্পের আওতায় এই ফসল কেনার প্রক্রিয়া চলছে।
উত্তরপ্রদেশ, পাঞ্জাব, হরিয়ানা, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু-কাশ্মীর, কেরালা এবং অন্ধ্রপ্রদেশ থেকে চলতি খরিফ মরশুমে ধান কেনার প্রক্রিয়া সুষ্ঠভাবে চলছে। ১৬ই নভেম্বর পর্যন্ত সংশ্লিষ্ট রাজ্য থেকে ২৮৪.১৮ লক্ষ মেট্রিক টন ধান কেনা হয়েছে। গত বছর এইসময় সংশ্লিষ্ট রাজ্য থেকে ২৩৯.৬৯ লক্ষ মেট্রিক টন ধান কেনা হয়েছিল। গত বছরের তুলনায় এবছর ১৮.৫৬ শতাংশ বেশি ধান কেনা হয়েছে। এবছর এ পর্যন্ত যে পরিমাণ ধান কেনা হয়েছে তারমধ্যে শুধুমাত্র পাঞ্জাব থেকেই কেনা হয়েছে ১৯৮.৩৮ লক্ষ মেট্রিক টন, যা মোট ধান কেনার ৬৯.৮১ শতাংশ।
চলতি খরিফ বিপণন মরশুমে ইতিমধ্যেই ২৪.৩৯ লক্ষ কৃষককে ৫৩৬৫৩.৮১ কোটি টাকা ন্যূনতম সহায়ক মূল্য প্রদান করা হয়েছে।
অন্যান্য রাজ্য থেকে প্রস্তাবের ভিত্তিতে ৪৫.১০ লক্ষ মেট্রিক টন ডাল কেনার অনুমতি দেওয়া হয়েছে। মহারাষ্ট্র, তামিলনাড়ু, কর্ণাটক, তেলেঙ্গানা, গুজরাত, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্প এর আওতায় চলতি খরিফ বিপণন মরশুমে তৈলবীজ কেনা হয়েছে। এছাড়াও অন্ধ্রপ্রদেশ, কর্ণাটক, তামিলনাড়ু এবং কেরালা থেকে ১.২৩ লক্ষ মেট্রিক টন নারকেলের শুকনো শাঁস কেনার অনুমতি দেওয়া হয়েছে। পাশাপাশি অন্যান্য রাজ্য/কেন্দ্রশাসিত অঞ্চলগুলির প্রস্তাবের ভিত্তিতে পিএসএস প্রকল্পের আওতায় ডাল, তৈলবীজ এবং নারকেলের শুকনো শাঁস কেনার অনুমতি দেওয়া হয়েছে।
১৬ই নভেম্বর পর্যন্ত সরকার তার নির্ধারিত নোডাল এজেন্সির মাধ্যমে তামিলনাড়ু, মহারাষ্ট্র, গুজরাত, হরিয়ানা এবং রাজস্থানের ৩৪ হাজার ৩৬১ জন কৃষককের কাছ থেকে ৩১৭.৫৪ কোটি টাকা ন্যূনতম সহায়ক মূল্য প্রদানের মাধ্যমে ৫৮৮৬৭.৭৯ মেট্রিক টন মুগ, উর্দ, চীনা বাদাম এবং সয়াবিন কিনেছে। গত বছর এইসময় সংশ্লিষ্ট রাজ্য থেকে ৩৩৯৭৬.৪৮ মেট্রিক টন এই সামগ্রী কেনা হয়েছিল। গত বছরের তুলনায় এবছর ৭৩.২৬ শতাংশ বেশি ডাল ও তৈলবীজ কেনা হয়েছে।
একইভাবে ১৬ই নভেম্বর পর্যন্ত কর্ণাটক এবং তামিলনাড়ুতে ৩ হাজার ৯৬১ জন কৃষকের কাছ থেকে ৫২.৪০ কোটি টাকা ন্যূনতম সহায়ক মূল্য প্রদানের মাধ্যমে ৫ হাজার ৮৯ মেট্রিক টন নারকেলের শুকনো শাঁস কেনা হয়েছে। গত বছর এই সময় সংশ্লিষ্ট রাজ্য থেকে ২৯৩.৩৪ মেট্রিক টন নারকেলের শুকনো শাঁস কেনা হয়েছিল।
পাঞ্জাব, হরিয়ানা, রাজস্থান, মধ্যপ্রদেশ, তেলেঙ্গানা, অন্ধ্রপ্রদেশ, মহারাষ্ট্র এবং গুজরাত থেকে ন্যূনতম সহায়ক মূল্য প্রদানের মাধ্যমে তুলোর বীজ কেনার প্রক্রিয়া সুষ্ঠভাবে চলছে। ১৬ই নভেম্বর পর্যন্ত সংশ্লিষ্ট রাজ্যের ২ লক্ষ ৯৩ হাজার ৯০০ জন কৃষকের কাছ থেকে ৪২৮৫.৮৪ কোটি টাকা দিয়ে ১৪ লক্ষ ৯৮ হাজার ১৮৩টি কাপাস তুলোর গাঁট কেনা হয়েছে।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কে সর্বশেষ তথ্য
নয়াদিল্লী, ২ নভেম্বর, ২০২১
দেশব্যাপী টিকাকরণের আওতায় এখনও পর্যন্ত ১০৬ কোটি ৮৫ লক্ষেরও বেশি টিকার ডোজ দেওয়া হয়েছে। গত ২৪ ঘণ্টায় নতুন করে করোনা আক্রান্তের সংখ্যা ১০ হাজার ৪২৩,যা ২৫৯ দিনে সর্বনিম্ন। দেশে করোনায় আরোগ্যের হার ৯৮.২১ শতাংশ যা গত বছরের মার্চ মাস থেকে এখনও পর্যন্ত সর্বোচ্চ। ২৪ ঘণ্টায় সুস্থ হয়েছেন ১৫ হাজার ২১ জন। এই নিয়ে দেশে করোনা থেকে সুস্থ হয়ে উঠেছেন মোট ৩ কোটি ৩৬ লক্ষ ৮৩ হাজার ৫৮১। করোনায় আক্রান্তের হার ১ শতাংশের নীচে নেমে এসে ০.৪৫ শতাংশে দাঁড়িয়েছে যা গত বছরের মার্চ মাস থেকে সর্বনিম্ন। দেশে সুস্পষ্টভাবে করোনায় আক্রান্তের সংখ্যা ১ লক্ষ ৫৩ হাজার ৭৭৬ যা ২৫০ দিনে সর্বনিম্ন। গত ২৯ দিনে দৈনিক আক্রান্তের হার ২ শতাংশের নীচে নেমে এসে এখন ১.০৩ শতাংশে দাঁড়িয়েছে। সাপ্তাহিক ভিত্তিতে আক্রান্তের হার এখন ১.০৬ শতাংশ। এ পর্যন্ত দেশে মোট ৬১ কোটি ২ লক্ষেরও বেশি করোনার নমুনা পরীক্ষা করা হয়েছে।
CG/SS /NS
(Visitor Counter : 142
ক্রেতা, খাদ্যএবংগণবন্টনমন্ত্রক
প্রধানমন্ত্রী গরিব কল্যাণ অন্ন যোজনায়, জাতীয় খাদ্য সুরক্ষা আইনের আওতাভুক্ত উপভোক্তাদের জন্য মে এবং জুন মাসে বিনামূল্যে অতিরিক্ত খাদ্যশস্য দেওয়া হবে
জাতীয় খাদ্য সুরক্ষা আইন-২০১৩ অনুযায়ী প্রতিমাসে মাথা পিছু ৫ কেজি করে খাদ্যশস্য দেওয়া হবে, উপকৃত হবেন ৮০ কোটি উপভোক্তা, আগামী দু'মাসের জন্য অর্থাৎ মে ও জুন ২০২১ পর্যন্ত এই খাদ্যশস্য দেওয়া হবে
নতুন দিল্লি, ২৩ এপ্রিল, ২০২১
দরিদ্র শ্রেণীর মানুষের প্রতি প্রধানমন্ত্রী শ্রী নরেন্দ্র মোদীর প্রতিশ্রুতি অনুযায়ী ভারত সরকার জাতীয় খাদ্য সুরক্ষা আইন, ২০১৩- র আওতাভুক্ত প্রায় ৮০ কোটি উপভোক্তাকে প্রতিমাসে বিনামূল্যে ৫ কেজি খাদ্যশস্য দেওয়ার সিদ্ধান্ত নিয়েছে। প্রধানমন্ত্রী গরিব কল্যাণ অন্ন যোজনায় আগামী দুমাস অর্থাৎ মে ও জুনে এই খাদ্যশস্য দেওয়া হবে।
এই বিশেষ পরিকল্পনায়  জাতীয় খাদ্য সুরক্ষা আইন এর আওতাভুক্ত ৮০ কোটি উপভোক্তা উপকৃত হবেন। এর মধ্যে রয়েছে অন্তোদয় অন্ন যোজনা এবং প্রায়োরিটি হাউস হোল্ডার্স। প্রত্যেককে ৫ কেজি করে চাল/ গম বিনামূল্যে দেওয়া হবে।
বিভিন্ন রাজ্য ও কেন্দ্রশাসিত অঞ্চল গুলিকে কেন্দ্রীয় সহায়তা হিসেবে সরকার খাদ্যশস্য এবং অন্তর্দেশীয় পরিবহন খাতে এজন্য ২৬ হাজার কোটি টাকা ব্যয় করবে।
CG/ SB
(Visitor Counter : 201
স্বাস্থ্যওপরিবারকল্যাণমন্ত্রক
মহারাষ্ট্র, পাঞ্জাব, কর্ণাটক, মধ্যপ্রদেশ, তামিলনাডু এবং গুজরাটে দৈনিক আক্রান্তের সংখ্যা ক্রমবর্ধমান
সারা দেশে ৬.১ কোটিরও বেশি টিকাকরণ
নয়াদিল্লি, ৩০ মার্চ ২০২১
মহারাষ্ট্র, পাঞ্জাব, কর্ণাটক, মধ্যপ্রদেশ, তামিলনাডু ও গুজরাট – এই ৬টি রাজ্যে কোভিডে দৈনিক আক্রান্তের সংখ্যা ক্রমবর্ধমান। কেবল এই ৬টি রাজ্যেই আক্রান্তের হার ৭৮.৫৬ শতাংশ। গত ২৪ ঘণ্টায় ৫৬ হাজার ২১১টি নতুন করে আক্রান্তের ঘটনা ঘটেছে। মহারাষ্ট্রে একদিনেই সর্বাধিক ৩১ হাজার ৬৪৩ জন আক্রান্ত হয়েছেন। পাঞ্জাবে আক্রান্তের সংখ্যা ২ হাজার ৮৬৮ এবং কর্ণাটকে ২ হাজার ৭৯২।
উপরোক্ত ৬টি রাজ্য বাদে রাজস্থান, হরিয়ানা, দিল্লি ও ছত্তিশগড়েও দৈনিক আক্রান্তের সংখ্যা বাড়ছে।
দেশে আজ সুস্পষ্টভাবে করোনায় আক্রান্তের সংখ্যা ৫ লক্ষ ৪০ হাজার ৭২০। দেশে মোট আক্রান্তের কেবল ৪.৪৭ শতাংশই সুস্পষ্টভাবে করোনার শিকার। অবশ্য, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১৮ হাজার ৯১২ কমেছে। দেশে সুস্পষ্টভাবে মোট করোনায় আক্রান্তের ৭৯.৬৪ শতাংশই মহারাষ্ট্র, কেরল, পাঞ্জাব, কর্ণাটক ও ছত্তিশগড় থেকে। কেবল মহারাষ্ট্রেই আক্রান্তের হার ৬২ শতাংশের বেশি।
অন্যদিকে, সারা দেশে আজ সকাল ৭টা পর্যন্ত প্রাথমিক তথ্যানুযায়ী, ৬ কোটি ১১ লক্ষ ১৩ হাজার ৩৫৪টি টিকার ডোজ দেওয়া হয়েছে। এর মধ্যে ৮১ লক্ষ ৭৪ হাজার ৯১৬ জন স্বাস্থ্য কর্মী প্রথম ডোজ, ৫১ লক্ষ ৮৮ হাজার ৭৪৭ জন কর্মী দ্বিতীয় ডোজ পেয়েছেন। এছাড়াও, ৮৯ লক্ষ ৪৪ হাজার ৭৪২ জন করোনাযোদ্ধা প্রথম ডোজ ও ৩৭ লক্ষ ১১ হাজার ২২১ জন করোনা যোদ্ধা দ্বিতীয় ডোজ পেয়েছেন। নির্দিষ্ট কিছু উপসর্গবিশিষ্ট ৪৫ বছরের বেশি বয়সী ৬৮ লক্ষ ৭২ হাজার ৪৮৩ জন সুফলভোগী প্রথম ডোজ এবং ৪০৫ জন সুফলভোগী দ্বিতীয় ডোজ পেয়েছেন। এমনকি, ৬০ বছরের বেশি বয়সী ২ কোটি ৮২ লক্ষ ১৯ হাজার ২৫৭ জন সুফলভোগী প্রথম ডোজ এবং ১ হাজার ৫৮৩ জন সুফলভোগী দ্বিতীয় ডোজ পেয়েছেন।
দেশে টিকাকরণ অভিযানের ৭৩তম দিনে  ৫ লক্ষ ৮২ হাজার ৯১৯টি টিকার ডোজ দেওয়া হয়েছে। এর মধ্যে ৫ লক্ষ ৫১ হাজার ১৬৪ জন সুফলভোগী প্রথম ডোজ এবং ৩১ হাজার ৭৫৫ জন সুফলভোগী দ্বিতীয় ডোজ পেয়েছেন।
দেশে আজ করোনায় সুস্থতার সংখ্যা দাঁড়িয়েছে ১ কোটি ১৩ লক্ষ ৯৩ হাজার ২১। জাতীয় স্তরের সুস্থতার হার ৯৪.১৯ শতাংশ। অন্যদিকে, গত ২৪ ঘণ্টায় আরোগ্য লাভ করেছেন ৩৭ হাজার ২৮ জন।
তথ্যওসম্প্রচারমন্ত্রক
চলচ্চিত্র বিশ্বে ভারতের জন্য একটি পরিচিতি তৈরি করেছে: তথ্য ও সম্প্রচার মন্ত্রী শ্রী অনুরাগ ঠাকুর
মুম্বাই, ২১ এপ্রিল, ২০২২
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর আজ মুম্বাইয়ের পেডার রোডে ফিল্মস্ ডিভিশন কমপ্লেক্সে অবস্থিত ভারতীয় চলচ্চিত্রের জাতীয় সংগ্রহশালা পরিদর্শন করেছেন।
এই সংগ্রহশালায় দুটি ভবন রয়েছে। সংগ্রহশালা ঘুরে দেখার পর মন্ত্রী জানান, চলচ্চিত্র বিশেষ করে ভারতীয় চলচ্চিত্রের প্রতি যাঁদের আগ্রহ রয়েছে, তাঁদের অবশ্যই এই জাতীয় সংগ্রহশালা ঘুরে দেখা উচিৎ। মুম্বাই থাকাকালীন এই সংগ্রহশালা না দেখলে মুম্বাই সফর অসম্পূর্ণ থেকে যাবে।
সারা দেশে চলচ্চিত্র প্রেমী এবং চলচ্চিত্রের প্রতি কৌতূহলী ব্যক্তিদের ভারতীয় চলচ্চিত্রের ইতিহাস ও বিবর্তন সম্পর্কে জানতে এই সংগ্রহশালা পরিদর্শনের আহ্বান জানান শ্রী ঠাকুর। তিনি বলেন, “এই সংগ্রহশালায় কিছু সময় কাটান। এই সংগ্রহশালা আপনাকে ১০০ বছর পেছনে নিয়ে যাবে। যখন কোনও আধুনিক প্রযুক্তি বা সরঞ্জাম ছাড়াই চলচ্চিত্র তৈরি হ’ত”। কেন্দ্রীয় মন্ত্রী জানান, “আজ আমরা অ্যানিমেশন, ভিজ্যুয়াল এফেক্টস্, গ্রাফিক্স ও গেমিং, প্রযুক্তি সম্পর্কে কথা বলি। কিন্তু, এখানে আমরা দেখতে পাব, কিভাবে সেই সময় এগুলির অনুপস্থিতিতেই চলচ্চিত্র তৈরি হ’ত এবং এখনও পর্যন্ত কতটা অগ্রগতি হয়েছে”। চলচ্চিত্রের শুটিং-এর জন্য রুক্ষ ভূমিতে এত বড় ক্যামেরা বহন করতে সেই সময়ের চলচ্চিত্র নির্মাতা ও প্রযুক্তিবিদদের যে কষ্ট হ’ত, সেকথাও তুলে ধরেন মন্ত্রী। তিনি বলেন, প্রযুক্তি মানুষের জীবন ও চলচ্চিত্র নির্মাণে স্বাচ্ছন্দ্য এনে দিয়েছে।
গুলশন মহল হেরিটেজ বিল্ডিং-এ বিভিন্ন আকারের ৮টি ভিন্ন হল ঘর জুড়ে বিস্তৃত নির্বাক যুগ থেকে নিউ ওয়েভ পর্যন্ত ভারতীয় চলচ্চিত্রের ইতিহাস প্রদর্শিত হয়েছে। চলচ্চিত্র কাজে ব্যবহৃত অতীতের সরঞ্জাম, পোস্টার, গুরুত্বপূর্ণ চলচ্চিত্রের কপি, প্রচারমূলক লিফলেট, সাউন্ড ট্র্যাকস্, পুরনো চলচ্চিত্র ম্যাগাজিন ইত্যাদি পরস্পর সাজিয়ে ভারতীয় চলচ্চিত্রের ইতিহাসকে কালানুক্রমিকভাবে তুলে ধরা হয়েছে। ফিল্ম ডিভিশনের মহানির্দেশক রবীন্দ্র ভাকর এই সংগ্রহশালার বিষয়ে বক্তব্য রাখেন।
চলচ্চিত্র হ’ল ভারতের সবচেয়ে বড় সফট পাওয়ার : চলচ্চিত্র সম্পর্কে বলতে গিয়ে কেন্দ্রীয় তথ্য ও সম্প্রচার মন্ত্রী বলেন, “ভারতীয় চলচ্চিত্র হ’ল – আমাদের দেশের সফট্ পাওয়ার, যা সারা বিশ্বের কোটি কোটি মানুষের হৃদয়ে বিরাজ করে”। তিনি আরও বলেন, বিনোদনের মাধ্যমে ভারতীয় চলচ্চিত্র বিশ্বে দেশের একটি পরিচিতি তৈরি করতে সফল হয়েছে। শ্রী ঠাকুর জানান, বিশ্বের সবচেয়ে বেশি চলচ্চিত্র ভারতে তৈরি হয়।
প্রথা অনুযায়ী, এদিন কেন্দ্রীয় মন্ত্রী সংগ্রহশালা প্রাঙ্গণে বৃক্ষ রোপণ করেন। ফিল্ম ডিভিশন, ভারতীয় চলচ্চিত্রের জাতীয় সংগ্রহশালা, সেন্ট্রাল বোর্ড অফ ফিল্ম সার্টিফিকেশন এবং এনএফডিসি – এর আধিকারিকদের সঙ্গে একটি পর্যালোচনা বৈঠক করে তিনি। এর আগে কেন্দ্রীয় মন্ত্রী টাইমস্ গ্রুপের ইন্ডিয়া ইকনমিক কনক্লেভের উদ্বোধন করেন এবং বক্তব্য রাখেন।
CG/SS/SB
(Visitor Counter : 55
অর্থমন্ত্রক
৭ ডিসেম্বর নতুন জিএসটি রিটার্নের বিষয়ে জিএসটি প্রদানকারীদের ফিডব্যাক দিবস
কলকাতা, ৬ ডিসেম্বর, ২০১৯
পণ্য ও পরিষেবা কর  জমা দেওয়ার নতুন পদ্ধতি  আগামী পয়লা এপ্রিল থেকে চালু হবে। জিএসটি প্রদানকারীদের এই বিষয়ে সচেতনতা গড়ে তোলার লক্ষ্যে আগামীকাল ৭ই ডিসেম্বর জিএসটি ভবনে  মতামত প্রদান দিবস উপলক্ষে একটি অনুষ্ঠানের আয়োজন করা হয়েছে। সকাল ৯-৩০ মিনিট থেকে এই কর্মসূচি শুরু হবে। চলবে সন্ধ্যা ৬টা পর্যন্ত। জিএসটি প্রদানকারীদের অফলাইনে কর দেওয়ার প্রক্রিয়াটি পরীক্ষামূলক ভিত্তিতে দেখানো হবে যা www.gst.gov.in থেকে ডাউনলোড করা যাবে। কর প্রদানকারীরা এই পরীক্ষামূলক উদ্যোগের বিষয়ে তাঁদের মূল্যবান মতামত সংশ্লিষ্ট আধিকারিকদের জানাবেন। এই মতামতগুলি জিএসটি প্রদানের নতুন ব্যবস্থা চালুর আগে যথাযথভাবে বিবেচিত হবে।
CG/CB/DM
(Visitor Counter : 28
যোগাযোগওতথ্যপ্রযুক্তিমন্ত্রক
সংবাদ মাধ্যমকে আইপিপিবি সম্পর্কে বিশদে জানালেন মনোজ সিনহা
নয়াদিল্লি, ২৯ আগস্ট, ২০১৮
প্রধানমন্ত্রী শ্রী নরেন্দ্র মোদী আগামী শনিবার দেশ জুড়ে ইন্ডিয়া পোস্ট পেমেন্ট আনুষ্ঠানিক সূচনা করবেন। ইন্ডিয়া পোস্ট পেমেন্টস্ ব্যাঙ্ক বা আইপিপিবি শুরু হলে দেশে ব্যাঙ্কের ক্ষেত্রের পরিসর এবং প্রভাব দুইই যথেষ্ট বাড়বে বলে কেন্দ্রীয় যোগাযোগ প্রতিমন্ত্রী শ্রী মনোজ সিনহা জানিয়েছেন। তিনি বলেন, বহুদিনের বিশ্বস্ত ডাকবাহক এখন অসংখ্য মানুষের ব্যাঙ্কার হয়ে উঠতে চলেছে। ব্যাঙ্ক ব্যবস্থার আওতায় নেই এমন মানুষের কাছেও নির্ভয়যোগ্য ব্যাঙ্কার হয়ে উঠতে চলেছে আইপিপিবি। আইপিপিবি চালু হলে দেশের ব্যাঙ্কের সংখ্যা দ্বিগুণ হয়ে যাবে বলেও আশা প্রকাশ করেন মন্ত্রী। বর্তমানে সারা দেশে ১.৪০ লক্ষ ব্যাঙ্ক রয়েছে। সেটি বেড়ে গিয়ে হবে ২.৯০ লক্ষ। একইভাবে, দেশে ব্যাঙ্কের গ্রামীণ শাখা বর্তমানের ৪৯ হাজার থেকে বেড়ে হবে ১.৭৫ লক্ষেরও বেশি বলে তিনি জানান।
শ্রী সিনহা বলেন, চালু হওয়ার দিন আইপিপিবি-র ৬৫০টি শাখা এবং ৩,২৫০টি অ্যাক্সেস পয়েন্ট হবে দেশে। সঞ্চয় থেকে শুরু করে কারেন্ট অ্যাকাউন্ট বা টাকা হস্তান্তর – সবই আইপিপিবি-র দ্বারা সম্ভব হবে বলে মন্ত্রী জানান। বহু মাধ্যমে এই পরিষেবা পাওয়া যাবে। মোবাইল ব্যাঙ্কিং অ্যাপ, এসএমএস, মাইক্রো-এটিএম ইত্যাদির মাধ্যমেও পরিষেবা পাওয়া যাবে। তিনি বলেন, আগামী ৩১ ডিসেম্বর নাগাদ ১.৫৫ লক্ষ ডাকঘর আইপিপিবি-র সঙ্গে সংযুক্ত হবে।
কথা প্রসঙ্গে মন্ত্রী জানান, নতুন দিল্লির তালকাটরা স্টেডিয়ামে দেশব্যাপী এই পরিষেবার সূচনা করবেন প্রধানমন্ত্রী শ্রী নরেন্দ্র মোদী একই সঙ্গে দেশ জুড়ে ৬৫০টি শাখা এবং ৩,২৫০টি অ্যাক্সেস পয়েন্টেরও সূচনা হবে।
CG/SSS/SB……
(Visitor Counter : 106
কর্মী, জন-অভিযোগএবংপেনশনমন্ত্রক
এনপিএস-এর আওতায় কেন্দ্রীয় সরকারি কর্মচারীদের জন্য পেনশন ও পেনশনভোগী কল্যাণ দপ্তরের বিজ্ঞপ্তি
নতুনদিল্লি, ৩১শে মার্চ, ২০২১
যেসব কেন্দ্রীয় সরকারি কর্মচারী ন্যাশনাল পেনশন সিস্টেমের আওতায় রয়েছেন, তাদের পরিষেবা সংক্রান্ত বিষয় নিয়ন্ত্রণের জন্য পেনশন ও পেনশনভোগী কল্যাণ দপ্তর বিজ্ঞপ্তি জারি করেছে।
আর্থিক বিষয়ক দপ্তর ২০০৩ সালের 22 শে ডিসেম্বর 5/7/2003-ECB & PR বিজ্ঞপ্তি অনুসারে প্রদেয় অর্থ ভিত্তিক নতুন পেনশন প্রকল্প চালু করেছিল। নিবন্ধীকরণ, প্রদেয় অর্থ প্রদান, বিনিয়ো্গ, তহবিল ব্যবস্থাপনা, টাকা তোলা ইত্যাদি বিষয়গুলো ২০১৩ সালের পিএফআরডিএ আইন অনুসারে জাতীয় পেনশন ব্যবস্থাপনা অনুসারে নির্ধারিত হয়।
তবে পিএফআরডিএ আইন অনুসারে জাতীয় পেনশন ব্যবস্থাপনা এনপিএস-এর সংক্রান্ত বিভিন্ন নিয়ম এর আওতাভুক্ত ছিল না। তাই এন পি এস এর আওতাধীন কর্মচারীদের জন্য পেনশন ও পেনশন কল্যাণ দপ্তর বিশেষ ব্যবস্থা নিয়েছে। যার মাধ্যমে পৃথক সার্ভিস রুল গড়ে তোলা হবে।
এসংক্রান্ত বর্তমান বিজ্ঞপ্তি অনুসারে এনপিএস-এর কর্মচারীরা বিভিন্ন ধরনের সুযোগ-সুবিধা পাবেন। এর মধ্যে রয়েছে এনপিএস-এর অ্যাকাউন্টে যদি নাম নথিভুক্ত করতে দেরি হয় , নির্ধারিত সময়ে টাকা না ঢোকে তাহলে তার জন্য তাদেরকে ক্ষতিপূরণ দিতে হবে। এছাড়াও সরকারি কর্মচারীরা প্রতিবন্ধকতাপ্রাপ্ত হলে কিংবা মারা গেলে অবসরকালীন প্রাপ্য সুযোগ-সুবিধে এইসব কর্মচারী কিংবা তার পরিবারের যিনি পেনশন পাওয়ার অধিকারী তিনি যদি নির্ধারিত সময়ে পেনশন না পান অথবা অন্যান্য সুযোগ-সুবিধা থেকে বঞ্চিত হন তাহলেও তাকে ক্ষতিপূরণ দিতে হবে। রাষ্ট্রায়ত্ত্ব সংস্থার কর্মচারী এবং স্বায়ত্তশাসিত সংস্থা গুলির কর্মীদের ক্ষেত্রেও এই নিয়ম প্রযোজ্য।
এর আগে ভিন্নভাবে সক্ষম, যারা ফ্যামিলি পেনশন পান অথবা কর্মরত অবস্থায় যে সমস্ত কর্মী মারা গেছেন তাদের পরিবারের সদস্যরা, যারা ২০০৪ সালের পয়লা জানুয়ারির আগে কাজে যোগ দিয়েছিলেন তাদের মতোই এসংক্রান্ত সুযোগ সুবিধা পেতেন। এর ফলে রিটারমেন্ট অথবা মৃত্যুকালীন গ্র্যাচুয়িটি সমস্ত সুযোগ সুবিধাও এরা পাবেন।
বিজ্ঞানওপ্রযুক্তিমন্ত্রক
কমিউনিটি সার্ভিস সেন্টারের মাধ্যমে বিশ্লেষণের জন্য ভারতের প্রথম সৌর মহাকাশ মিশনের তথ্য পাওয়া যাবে
নয়াদিল্লী, ২৭ এপ্রিল, ২০২১
ভারতে প্রথম উৎসর্গীকৃত সৌর মহাকাশ মিশনের সমস্ত তথ্য একক ওয়েবভিত্তিক ইন্টারফেসে নিয়ে আসতে একটি কমিউনিটি সার্ভিস সেন্টার গঠন করা হয়েছে, যা ব্যবহারকারীদের দ্রুত তথ্য দেখতে এবং আকর্ষণীয় বিজ্ঞানের ঘটনাগুলি শনাক্ত করতে সাহায্য করবে। ভারতীয় মহাকাশ গবেষণা সংস্থা  এবং আর্যভট্ট রিসার্চ ইন্সটিটিউট অফ অবজারভেশনাল সায়েন্স-এর যৌথ প্রয়াসে ‘আদিত্য-L1 সাপোর্ট সেল’  নামে গঠিত এই সার্ভিস সেন্টারে পর্যবেক্ষকরা তথ্য বিশ্লেষণ এবং বিজ্ঞান ভিত্তিক পর্যবেক্ষণের প্রস্তাব প্রস্তুত করতে পারবেন ।
উত্তরাখন্ডের হালদওয়ানিতে এএল1এসসি স্থাপন করা হয়েছে। এটি ইসরোর সঙ্গে যৌথভাবে কাজ করবে। আদিত্য এল-ওয়ান মিশন এবং সৌর মহাকাশ গবেষণা সম্প্রদায়ের পাশাপাশি যারা এই তথ্য  ব্যবহার করেন, তাদের সঙ্গে জড়িত দলকে সংযুক্ত করতে সাহায্য করবে। এই কেন্দ্রটি গবেষণাকারীদের বা পর্যবেক্ষকদের আদিত্য মিশনের প্রস্তাবগুলি পর্যবেক্ষণ করতে সহায়তা করার জন্য বিশেষ সরঞ্জাম সরবরাহ করবে। এমনকি কেন্দ্রটি ইসরোকে বিশ্লেষণধর্মী সফ্টওয়্যার তৈরি করতে সাহায্য করবে।
আদিত্য এল1 থেকে প্রাপ্ত তথ্য বিজ্ঞানীদের কাজে বিশেষ সহায়তা প্রদান করবে। এছাড়াও তথ্য বিশ্লেষণের ক্ষেত্রে প্রয়োজনীয় প্রশিক্ষণ প্রদানেও সাহায্য করবে। এরজন্য ভারতের বিভিন্ন স্থানে এমনকি বিশ্ববিদ্যালয়গুলিতেও ২-৩ দিনের কর্মশালা আয়োজনের পরিকল্পনা করা হয়েছে। কেন্দ্রটি কেবল ভারতের মধ্যেই নয় আন্তর্জাতিক স্তরে আদিত্য এল1-এ গুরুত্ব বাড়িয়ে তুলবে।
SC/SS/NS
(Visitor Counter : 123
ক্ষুদ্র, অতিক্ষুদ্রওমাঝারিশিল্পমন্ত্রক
গডকরি বলেছেন, অতিক্ষুদ্র, ক্ষুদ্র ও মাঝারি শিল্প উদ্যোগ  খাতে কেন্দ্রীয় অর্থমন্ত্রীর অর্থিক প্যাকেজ দেশীয় শিল্পকে শক্তিশালী করবে
নতুন দিল্লি, ১৩ মে, ২০২০
কেন্দ্রীয় অর্থমন্ত্রী অতিক্ষুদ্র, ক্ষুদ্র ও মাঝারি শিল্প উদ্যোগ  খাতে যে আর্থিক অনুদান প্যাকেজের ঘোষণা করেছেন তাকে স্বাগত জানিয়েছেন কেন্দ্রীয় এমএসএমই এবং সড়ক পরিবহন ও মহাসড়ক মন্ত্রী শ্রী নীতিন গডকরি। নাগপুর থেকে বুধবার  একটি ভিডিও বার্তায় তিনি বলেছেন, এই প্যাকেজ দেশীয় শিল্পে নতুন প্রাণ সঞ্চার করবে।
শ্রী গডকরি বলেছেন, বর্তমানে গ্রামীণ শিল্পে প্রায় ৮৮ হাজার কোটি টাকা বার্ষিক লেনদেন হয়ে থাকে, যা আগামী দু বছরে ৫ লক্ষ কোটি টাকায় পৌঁছে যাবে বলে আশা করা হচ্ছে। তিনি বলেছেন, এদিনের ঘোষিত আর্থিক প্যাকেজটি এই লক্ষ্য অর্জনে বিশেষ সহায়তা প্রদান করবে।
এমএসএমই খাতের সংজ্ঞা পরিবর্তনের বিষয়ে মন্ত্রী খুবই খুশী ছিলেন। এমএসএমই খাতে বিনিয়োগের সীমা বাড়িয়ে ১০০ কোটি টাকা করায়, এই শিল্পে উৎসাহ বাড়বে, ব্যাংকগুলি থেকে সহজ ঋণ পাওয়া যাবে। তিনি বলেন, দীর্ঘদিন ধরে এই সংশোধনীর দাবি জানিয়েছিল এমএসএমই শিল্প ক্ষেত্র। ২৫ লক্ষ এমএসএমই ক্ষেত্র এতে উপকৃত হবে বলেও তিনি জানান। একইভাবে, আন্তর্জাতিক ক্ষেত্রে দরপত্রের মান সহজ করা একটি উল্লেখযোগ্য পদক্ষেপ বলেও তিনি জানিয়েছেন। শ্রী গডকরি আশা প্রকাশ করেন যে, এমএসএমই ক্ষেত্রে এই সাহায্যের ফলে গ্রামীণ ও কুঠির শিল্পে গতি আসবে।
(CG/SS
খনিমন্ত্রক
গুরুত্বপূর্ণ খনিজ সম্পদ সরবরাহে ‘কাবিল’ গঠন করা হয়েছে
নয়াদিল্লি, ০২ অগাস্ট, ২০১৯
রাষ্ট্রায়ত্ত্ব তিনটি কেন্দ্রীয় সংস্হা ন্যাশনাল অ্যালুমিনিয়াম কোম্পানি লিমিটেড , হিন্দুস্হান কপার লিমিটেড  এবং মিনারেল এক্সপ্লোরেশন কোম্পানি লিমিটেড  যৌথ অংশিদারিত্বে একটি সংস্হা গড়ে তুলেছে। এই সংস্হাটির নাম খনিজ বিদেশ ইন্ডিয়া লিমিটেড । কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী বৃহস্পতিবার বলেন, দেশীয় বাজারে গুরুত্বপূর্ণ এবং কৌশলগত খনিজ সম্পদের সরবরাহ নিশ্চিত করতে এই সংস্হাটি গঠন করা হয়েছে। কাবিল সংস্হাটি দেশের খনিজ সম্পদের নিরাপত্তা সুনিশ্চিত করার পাশাপাশি বিদেশ থেকে প্রয়োজনীয় খনিজ সম্পদ আমদানি করবে।
পরিবহণ ও নির্মাণ ক্ষেত্রে ধাতু-সহ বিভিন্ন খনিজ সম্পদের স্হিতিশীল উৎসটি অনিবার্য। ২০১৫ সালে প্যারিসে রাষ্ট্রসঙ্ঘের জলবায়ু পরিবর্তন সংক্রান্ত সম্মেলনে ‘গ্রীন হাউস গ্যাস’ নিঃসরণের পরিমাণ কমানো ও পরিবেশবান্ধব যানবাহন ব্যবহারে ভারতের অঙ্গিকারের বিষয়টি উল্লেখ করে মন্ত্রী বলেন, প্রধানমন্ত্রী বৈদ্যুতিক যানবাহনের ব্যবহার বাড়াতে গুরুত্ব দিচ্ছেন। শ্রী যোশী বলেন, এই কারণে ব্যাটারির মাধ্যমে শক্তি সঞ্চয়ের প্রয়োজন। তাই কম ওজনের বেশি যান্ত্রিক ক্ষমতাসম্পন্ন ধাতুর চাহিদা রয়েছে, যেগুলি বিমান পরিবহণ, প্রতিরক্ষা ও মহাকাশ গবেষণায় ব্যবহার করা যাবে। এ ধরণের ১২টি কৌশলগত খনিজ পদার্থ চিহ্নিত করা হয়েছে, যেগুলি কম পরিমাণে ব্যবহার করা যাবে। লিথিয়াম ও কোবাল্ট এর মধ্যে উল্লেখযোগ্য।
‘কাবিল’, দেশে এই ধরণের কৌশলগত খনিজ পদার্থের চাহিদা মেটাতে সেগুলি চিহ্নিত করে বিদেশে উত্তোলন এবং ব্যবহারের উপযোগী করার কাজটি সম্পন্ন করবে। এরফলে, ব্যবসা-বাণিজ্যের সুযোগ আরও তৈরি হবে। উৎপাদনকারী দেশগুলির সঙ্গে সরকারি পর্যায়ে অংশিদারিত্বের মাধ্যমে এগুলি আমদানি করা যাবে। নতুন এই সংস্হাটি অস্ট্রেলিয়া, আফ্রিকা ও দক্ষিণ আমেরিকায় খনিজ সমৃদ্ধ দেশগুলির সঙ্গে অংশিদারিত্ব গড়ে তুলবে। ভারতীয় খনি বিশেষজ্ঞরা সেখানে খনিজ সম্পদ উত্তোলন এবং সেগুলির সংশোধন প্রক্রিয়ার কাজ করবে। এরফলে ওই দেশগুলির সঙ্গে পারস্পরিক স্বার্থ বজায় রেখে নতুন নতুন আর্থিক সুযোগ সৃষ্টি হবে। নতুন এই সংস্হায় ন্যালকো, এইচসিএল, এমইসিএল-এর ৪০:৩০:৩০ অংশিদারিত্ব থাকবে।
খনি, কয়লা ও সংসদ বিষয়ক মন্ত্রী শ্রী প্রহ্লাদ যোশী, খনি দপ্তরের সচিব শ্রী অনিল মুকিম-সহ দপ্তরের শীর্ষ আধিকারিকদের উপস্হিতিতে যৌথ উদ্যোগের এই সমঝোতাপত্রটি স্বাক্ষর হয়।
SSS/CB/NS
(Visitor Counter : 1048
স্বাস্থ্যওপরিবারকল্যাণমন্ত্রক
নমুনা পরীক্ষায় ভারতে এক নতুন রেকর্ড – একদিনেই প্রায় ৯ লক্ষ নমুনা পরীক্ষা; একদিনেই রেকর্ড সর্বাধিক আরোগ্য লাভের সংখ্যা ৫৭ হাজার ৫৮৪; আক্রান্তের সংখ্যার তুলনায় সুস্থতার সংখ্যা ১৩ লক্ষেরও বেশি
নয়াদিল্লি, ১৮ অগাস্ট, ২০২০
দৈনিক-ভিত্তিতে কোভিড-১৯ নমুনা পরীক্ষার ক্ষেত্রে ভারত নতুন রেকর্ড গড়েছে। এ যাবৎ একদিনে প্রায় ৯ লক্ষ নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা বেড়ে ৩ কোটি ৯ লক্ষ ৪১ হাজার ২৬৪ হয়েছে।
ব্যাপক হারে নমুনা পরীক্ষার পাশাপাশি, আক্রান্তের সংখ্যা জাতীয় স্তরে সাপ্তাহিক গড় হার ৮.৮৪ শতাংশের তুলনায় কমে দাঁড়িয়েছে ৮.৮১ শতাংশে।
দেশে গত ২৪ ঘন্টায় এ যাবৎ একদিনেই সর্বাধিক ৫৭ হাজার ৫৮৪ জন আরোগ্য লাভ করেছেন। অধিকসংখ্যায় আরোগ্য লাভ এবং হাসপাতাল থেকে সুস্থ হয়ে ছাড়া পাওয়ার সংখ্যা বৃদ্ধি পাওয়ার ফলে আরোগ্য লাভের সংখ্যা দেশে ১৯ লক্ষ ৭৭ হাজার ৭৭৯ হয়েছে। এর ফলে, সুস্থ ও নিশ্চিতভাবে আক্রান্তের সংখ্যার মধ্যে ফারাক আজ ১৩ লক্ষ ৪ হাজার ৬১৩ ছাড়িয়েছে।
দেশে দৈনিক গড় হারের দিক থেকে আরোগ্য লাভের হার বেড়ে ৭৩.১৮ শতাংশ হয়েছে এবং একইভাবে মৃত্যু হার কমে ১.৯২ শতাংশে পৌঁছেছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সম্মিলিত প্রচেষ্টার ফলে ৩০টি রাজ্য/কেন্দ্রশাসিত অঞ্চলে মৃত্যু হার জাতীয় গড় হারের তুলনায় কম। উপযুক্ত চিকিৎসা পরিষেবা প্রদান এবং আক্রান্তদের আগাম চিহ্নিত করতে ব্যাপক হারে নমুনা পরীক্ষার ফলে মৃত্যু হার ক্রমশ কমছে।
দেশে নিশ্চিতভাবে করোনায় আক্রান্তের সংখ্যা ৬ লক্ষ ৭৩ হাজার ১৬৬, যা মোট আক্রান্তের তুলনায় ২৪.৯১ শতাংশ।
দেশে নমুনা পরীক্ষাগারের সংখ্যাও ক্রমশ বাড়ছে। আজ পর্যন্ত ৯৭১টি সরকারি এবং ৫০৫টি বেসরকারি মিলিয়ে মোট নমুনা পরীক্ষাগারের সংখ্যা ১ হাজার ৪৭৬।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৫ কোটি ৯৯ লক্ষ ছাড়িয়েছে
দেশে গত ২৪ ঘণ্টায় ৭০ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৮ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ৪৪৭
দেশে সুস্পষ্টভাবে করোনায় আক্রান্তের সংখ্যা ৮৬ হাজার ৪১৫
সাপ্তাহিক-ভিত্তিতে আক্রান্তের হার ০.৬৩ শতাংশ, যা গত ৩৩ দিন ১ শতাংশের নীচে
নয়াদিল্লি, ১৭ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৭০ লক্ষ ৪৬ হাজার ৮০৫। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৩৫ কোটি ৯৯ লক্ষ ৯৬ হাজার ২৬৭।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৫,৯৫৮
৯৬,২৯,৫৩২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৩,৬৬৬
১,৬৭,৪২,৯৯৯
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৮,৩৮,৭৪,৬৬৭
২৮,৫০,৫৯,৬৪৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,০৮,৭০,১১৬
১৩,৭৫,৯৪,৩৫০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৯২,৮৪,০১২
৮,৮১,৭১,৩২২
|
|
মোট
|
|
|
|
১,৩৫,৯৯,৯৬,২৬৭
দেশে গত ২৪ ঘণ্টায় সুস্থ হয়েছেন ৭ হাজার ৮৮৬ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪১ লক্ষ ৬২ হাজার ৭৬৫।
জাতীয় স্তরে সুস্থতার হার বর্তমানে ৯৮.৩৮ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৫০ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৭ হাজার ৪৪৭ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৮৬ হাজার ৪১৫ হয়েছে, যা মোট আক্রান্তের ০.২৬ শতাংশ এবং ২০২০-র মার্চ থেকে এ যাবৎ সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১২ লক্ষ ৫৯ হাজার ৯৫২টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৬ কোটি ১৫ লক্ষ ৭ হাজার ৬৯৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৬৩ শতাংশ, যা গত ৩৩ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৫৯ শতাংশ। দৈনিক-ভিত্তিতে আক্রান্তের হার গত ৭৪ দিন ২ শতাংশের নীচে রয়েছে এবং গত ১০৯ দিন ৩ শতাংশের নীচে।
(CG/BD/SB